อินสอน บัวเขียว

อินสอน บัวเขียว (13 ตุลาคม พ.ศ. 2492 – 24 ธันวาคม พ.ศ. 2561) เป็นนักการเมืองชาวไทย อดีตสมาชิกสภาผู้แทนราษฎรจังหวัดเชียงใหม่ สังกัดพรรคสังคมนิยมแห่งประเทศไทยนักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551 อดีตรองหัวหน้าพรรคสังคมประชาธิปไตย อดีตกรรมการบริษัท ปตท. จำกัด (มหาชน)อดีตกรรมการบริษัท ปตท. จำกัด (มหาชน) เป็นเพื่อนสนิททักษิณ ชินวัตร

 ประวัติ 
อินสอน จบการศึกษาระดับปริญญาตรี การศึกษาบัณฑิต จากวิทยาลัยวิชาการศึกษาบางแสน (มหาวิทยาลัยบูรพา ในปัจจุบัน) ปริญญาโท รัฐประศาสนศาสตร์ จากสถาบันบัณฑิตพัฒนบริหารศาสตร์ และDoctorate of Public Administration, Century University, Albuquerque, New Mexico, USA

 การทำงาน 
อินสอน เป็นสมาชิกสภาผู้แทนราษฎร ที่ได้รับเลือกตั้งเป็น สส. 15 คน จากผู้สมัครทั่วประเทศ 82 คน ของพรรคสังคมนิยมแห่งประเทศไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

หลังจากนั้นเป็นผู้ประสานงาน สำนักงานข้าหลวงใหญ่ผู้ลี้ภัย องค์การสหประชาชาติ ในปี พ.ศ. 2519 ถึงปี พ.ศ. 2523 ต่อมาเป็นผู้บริหารกลุ่มบริษัทสุราทิพย์ และ บริษัท ไทยเบฟเวอเรจ จำกัด (มหาชน) เป็นที่ปรึกษาบริษัท ลาว – ชินวัตร เทเลคอมมินิเคชั่น จำกัด (ปี พ.ศ. 2533 - 2538)ประวัติบริษัท ปตท.

ในปี พ.ศ. 2525 อินสอน ร่วมฟื้นฟูพรรคสังคมประชาธิปไตย ร่วมกับชาญ แก้วชูใส และสุธาชัย ยิ้มประเสริฐ แต่ก็ไม่ประสบความสำเร็จทางการเมือง ต่อมาในปี 2539 อินสอนได้ลงสมัครรับเลือกตั้ง สส.จังหวัดเชียงใหม่ เขตเลือกตั้งที่ 2 สังกัดพรรคความหวังใหม่ ร่วมกับอำนวย ยศสุข และชูชัย เลิศพงศ์อดิศร แต่ได้รับเลือกตั้งคือ อำนวย ยศสุข เพียงคนเดียวผลการเลือกตั้ง เว็บไซต์กรมการปกครอง

ในปี พ.ศ. 2552 เข้าร่วมกับมิตรสหาย เช่น สุธาชัย ยิ้มประเสริฐ, อุดม ขันแก้ว, ประชา อุดมธรรมานุภาพ, สรรเสริญ ศรีอุ่นเรือน และ ไม้หนึ่ง ก.กุนที เป็นต้น เพื่อรื้อฟื้นพรรคสังคมนิยม แต่ไม่ประสบความสำเร็จ

 ถึงแก่อนิจกรรม 
อินสอน บัวเขียว ถึงแก่กรรมเมื่อวันที่ 24 ธันวาคม พ.ศ. 2561

 เครื่องราชอิสริยาภรณ์ 
เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

 อ้างอิง 

หมวดหมู่:บุคคลจากอำเภอหางดง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคสังคมนิยมแห่งประเทศไทย
หมวดหมู่:พรรคสังคมประชาธิปไตย (พ.ศ. 2525)
หมวดหมู่:พรรคพลังใหม่
หมวดหมู่:พรรคกิจสังคม
หมวดหมู่:พรรคพลังธรรม
หมวดหมู่:พรรคความหวังใหม่
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ต.ม.